Public procurement notice: Contract Notice
Published: 2017-10-11
Buyer: Espoon kaupunki, Tilapalvelut liikelaitos
Country: FI
Contract type: Works
Procedure: Competitive procedure with negotiation
CPV classification: 45214000: Construction work for education buildings
Submission deadline: 2017-11-02
Award criteria: The most economic tender

Technical requirements: Espoon Leppävaaraan rakennettava koulukeskus Monikko (peruskorjaus- ja uudisrakennus). Hanke toteutetaan uudentyyppisenä suomen- ja ruotsinkielisten koulujen ja varhaiskasvatuksen tiloja yhdistävänä kampuksena.
Kohteen laajuus: Uudisrakennus: 13 260 brm2, 11 280 htm2, 8 465 hym2 Peruskorjaus: 1 730 brm2, 1 470 htm2, 1 270 hym2 Koulutilat yht. 1 056 oppilaspaikkaa – suomenkielinen yhtenäinen peruskoulu, 780 oppilaspaikkaa -ruotsinkielinen alakoulu, 276 oppilaspaikkaa Päiväkotitilat yht. 252 varhaiskasvatuspaikkaa: – suomenkielinen päiväkoti, vuorohoito, 126 rakenteellista varhaiskasvatuspaikkaa – ruotsinkielinen päiväkoti, vuorohoito, 126 rakenteellista varhaiskasvatuspaikkaa.
Rakentaminen on alustavasti suunniteltu käynnistyvän vuoden 2018 lopussa ja kohde valmistuu vuoden 2021 kesällä.
Espoon kaupungin tavoitteena on suunnitella ja toteuttaa Leppävaaran koulukeskus Monikko. Tällä hankinnalla valitaan kohteen pääurakoitsija.
Pääurakoitsija toteuttaa hankkeen yhteistoiminnallisena projektinjohtourakkana sisältäen kehitys- ja toteutusvaiheet. Urakan toteutusvaihe muodostuu rakennusvaiheesta ja viiden (5) vuoden jälkivastuuajasta.
Kehitysvaiheessa määritetään yhdessä tilaajan, suunnittelijoiden ja urakoitsijan kanssa hankkeen suunnittelusisältö (yleis-, rakennussuunnittelu) ja tavoitehinta, hankkeen projektisuunnitelma ml. vaiheistus ja aikataulu. Suunnittelu etenee kehitysvaiheessa jo osittain toteutussuunnitteluun. Tilaaja päättää hankkeen käynnistämisestä ja siirtymisestä toteutusvaiheeseen.
Tilaaja on hankkinut suunnittelijat etukäteen. Toteutusvaiheeseen siirryttäessä suunnittelusopimukset siirretään PJU:lle.
Valittavilla tarjoajilla ja näiden avainhenkilöillä tulee olla riittävä kokemus vastaavanlaisista hankkeista. Tarjouskilpailuun valitaan kilpailun aikaansaamiseksi riittävä määrä (3-4), jolloin kokonaisuutena laadittavien ja käsiteltävien tarjousten työmäärää voidaan pitää kohtuullisena.
Vaatimukset hankintaa koskevissa asiakirjoissa määritetyn mukaisesti. Soveltuvuusvaatimukset on ilmoitettu liitteessä 1.1.
Tilaaja käyttää 8.6.2017 julkaistua ennakkoilmoitusta hankintalain 57 §:n mukaisesti määräaikojen lyhentämiseen.
Hankkeen tavoiteaikataulun mahdollistamiseksi ja hankinta-aikataulun tarkoituksenmukaiseksi sovittamiseksi joululoma-aikaan osallistumisilmoitusten jättämisaikaa on lyhennetty 24 päivään, alustavien tarjousten jättöaikaa 28 päivään. Tämä mahdollistaa kehitysvaiheen ja toteutusvaiheen aloittamisen hankkeen kannalta riittävässä aika-taulussa.
Kohdan IV.2.2) Tarjousten tai osallistumishakemusten vastaanottamisen määräaika 2.11.2017 tarkoittaa osallistumishakemusten vastaanottamisen määräaikaa.
Ehdokkaan on ilmoittauduttava Tarjouspalvelussa (Cloudia) ja ladattava osallistumishakemuksensa (liite 1.1) ja lomakkeet 1.2, 1.3 ja 1.4 sekä espd-lomake kohdassa IV.2.2 ilmoitettuun määräaikaan mennessä Tarjouspalveluun.
Hankintamenettelyn ja urakan kieli on suomi. Osallistumishakemukset ja muut myöhemmin lähetettävät selvitykset ja tarjous on toimitettava suomenkielisinä.
Ehdokasryhmittymään kuuluvia jäseniä ei voi vähentää tai muuttaa osallistumishakemuksen jättämisen jälkeen. Valituksi tullut ehdokasryhmittymä voi kuitenkin lisätä ehdokasryhmittymään kuuluvia jäseniä edellyttäen, että ehdokasryhmittymän uudet jäsenet täyttävät kaikki ne vaatimukset, mitkä jokaisen ehdokkaan ja ehdokasryhmittymän jäsenyrityksen tulee täyttää. Ehdokasryhmittymän uusien jäsenien tulee toimittaa hankintailmoituksessa ehdokkailta vaaditut selvitykset.

Eligibility requirements: Vaatimukset hankintaa koskevissa asiakirjoissa määritetyn mukaisesti. Soveltuvuusvaatimukset on ilmoitettu liitteessä 1.1.